
	Vrsta proizvoda od grožđa
	vino

	
	

	Opis proizvoda (analitička i organoleptička svojstva i sortni sastav) 
Bijela mirna vina
Bijela vina iz Budvansko-barskog subregiona su svježa, aromatična i strukturirana, boje koja varira od blijedoslamnate do svijetložute. Odlikuju se umjerenim sadržajem alkohola (12–13,5 % vol.), izraženom prirodnom kiselošću i uravnoteženim, živahnim karakterom. Arome su pretežno cvjetne i voćne, sa notama citrusa, zelene jabuke, koštičavog voća, tropskog voća i jasmina, uz suptilne orašaste nijanse. Na nepcu su uglavnom osvježavajuća, dobrog tijela i umjerene gustine, sa čistim do srednje dugim završetkom.
Roze mirna vina
Roze vina iz ovog subregiona odlikuju se nježnom ružičastom bojom i svježim, živahnim stilom. Uglavnom imaju niži sadržaj alkohola (oko 10–11 % vol.) i izraženu kiselost, što doprinosi njihovom svježem i osvježavajućem karakteru. Aromatski su izražajna i slojevita, sa notama grejpfruta, limuna, nara, breskve i kajsije, uz suptilne cvjetne i biljne tonove. Na nepcu su uravnotežena i živahna, sa mineralnim karakterom, osvježavajućim i dugim, elegantnim završetkom.
Crvena mirna vina
Crvena vina iz Budvansko-barskog subregiona variraju od rubin-crvene i granatne do tamnoljubičasto-crvene boje. Odlikuju se uglavnom punim tijelom, umjerenim do visokim sadržajem alkohola (12,8–15 % i više vol.), čvrstom strukturom i različitim nivoom tanina, u zavisnosti od sorte i kupaže. Arome su bogate i kompleksne, sa dominantnim tamnim voćem poput šljive, trešnje, kupine i ribizle, često upotpunjene cvjetnim, biljnim, začinskim, dimnim i zemljanim notama. Na nepcu su strukturirana i izražajna, dobre koncentracije, dubine i dugog, postojanog završetka. Mnogi stilovi imaju izražen potencijal za odležavanje, pri čemu vremenom razvijaju veću kompleksnost.

	Posebni enološki postupci (neobavezno)

	  Razgraničenje geografskog proizvodnog područja 
  Budvansko-barski subregion obuhvata sva ostrva u Jadranskom moru koja pripadaju opštinama Budva i Bar.
Subregion obuhvata katastarske opštine u okviru administrativne opštine Budva: Bečići, Brajići, Budva, Buljarica I, Buljarica II, Kruševica, Kuljače, Maini, Petrovac, Pobori, Prijevor I, Prijevor II, Reževići I, Reževići II, Sveti Stefan, Tudorovići i Višnjevo; kao i katastarske opštine u okviru administrativne opštine Bar: Bartula, Dabezići, Dobra Voda, Kunje, Mala Gorana, Mišići, Novi Bar, Pečurice, Pelinkovići, Polje, Stari Bar, Šušanj, Sutomore, Tomba, Tuđemili, Turčini, Velja Gorana, Velje Selo, Zaljevo, Zankovići i Zupci.

	  Maksimalni prinos po hektaru
U komercijalnim vinogradima namijenjenim za proizvodnju vina sa zaštićenom oznakom porijekla u Budvansko-barskom subregionu, maksimalni prinos uglavnom ne prelazi 2 kg po čokotu.
Maksimalno dozvoljeni prinos zavisi od broja čokota po hektaru. U Budvansko-barskom subregionu, maksimalni dozvoljeni prinos u komercijalnom vinogradu sa 3.000–4.000 čokota po hektaru, namijenjenom za proizvodnju vina sa zaštićenom oznakom porijekla, iznosi 14.000 kg/ha (3,5 kg po čokotu), dok u vinogradu sa više od 4.000 čokota po hektaru iznosi 15.000 kg/ha (3,0 kg po čokotu).
U izuzetno povoljnim godinama prinos se može povećati za dodatnih 0,5 kg po čokotu, pod uslovom da kvalitet grožđa i karakteristike vina sa ovog područja ostanu u skladu sa prosječnim vrijednostima..


	   Glavne sorte vinove loze upotrijebljene u proizvodnji
Vranac, Kratošija, Lisica, Lisičina, Cabernet Sauvignon, Merlot,  Smederevka, Alicante Bouschet, Cabernet Franc, Grenache, Frankovka, Liberger, Muscat Hamburg, Pinot Noir, Plavka, Prokupac, and Syrah.
Krstač, Muškaćela, Muscat varieties, Pinot Blanc, Pinot Gris, Riesling Italico, Sauvignon, Viognier, Žižak,  Župljanka, Chardonnay, Riesling.

	   Povezanost s geografskim područjem (opisati poseban kvalitet  proizvoda, ugled i dr. karakt. koje se mogu  pripisati tom geog. porijeklu)
Uzročno-posljedična povezanost: Istorija
Duga je i bogata istorija vinogradarstva i vinarstva na ovom prostoru. Ona počinje u Starom vijeku i preko Srednjeg vijeka, u kontinuitetu, traje do današnjih dana. Lozu su vjerovatno donijeli Feničani ili Heleni, koji su prilično rano plovili Jadranskim morem. O viševjekovnoj kulturi vinove loze na području Budve svjedoče brojni artefakti, pravno-istorijski spomenici, dokumenti, zapisi i legende.
Prirodni uslovi Budve i okoline (geomorfološke pogodnosti, pedološki sastav zemljišta, povoljna klima, visoka osunčanost i dr.) od davnina su opredijelili ovaj kraj za razvoj vinogradarstva. Pouzdano se zna da proizvodnja vina na području Budve datira još iz antičkog doba (od prije oko 2400 godina). Na to, prije svega, ukazuju pronađeni arheološki nalazi iz budvanske nekropole, koja pruža dragocjene podatke o životu drevne Budve u periodu od gotovo jednog milenijuma. U ovom arheološkkom lokalitetu pronađena su svjedočanstva dviju epoha: donji stariji sloj pripada ilirsko-grčkom periodu (od početka IV do kraja I vijeka stare ere) i gornji mlađi sloj pripada rimskoj epohi (od I do kraja V v.n.e.). Sačuvana je bogata arheološka građa, na osnovu koje se može pratiti smjena velikih mediteranskih kultura i civilizacija kroz minule epohe drevne prošlosti Budve iz predslovenskog doba. Sa ovog helenističkog i rimskog arheološkog nalazišta iskopane su brojne keramičke posude (oinohoe, laginosi, krateri, amfore, skifosi i dr.) iz kojih se pilo, u kojima se nalivalo, čuvalo i transportovalo vino. Svi primjerci budvanskih oinohoa pripadaju poznatoj keramici tipa Gnathia i datiraju iz perioda od IV do II v.p. n.e.. Bogatstvo i raznovrsnost keramičkih oblika iz antičke nekropole svjedoče da je proizvodnja i trgovina vinom, u helenističkom razdoblju bila veoma razvijena u ovom dijelu našeg primorja. Iskopane posude od stakla (čaše, boce i dr.) kao i razne keramičke forme u funkciji vina iz rimskog perioda, potvrđuju da su vinogradarstvo i vinarstvo bili, takođe, važna zanimanja na ovom prostoru. Poznato je da su Rimljani najviše doprinijeli osnivanju i jačanju vinske kulture na evropskom kontinentu, a time i na ovom prostoru. Brojna pisana dokumenta koja su oni ostavili,  zapisi o načinu uzgoja, sortimentu i njezi loze svjedoče o njima kao dobrim vinogradarima i vinarima. Pojedini termini koji se i danas koriste u Crnoj Gori latinskog su porijekla: mošt ili šira (lat. mostum), kada (lat. cadus), bačva (lat. bicus), kosijer (lat. cossero), bokal (lat. poculum), konoba (lat. conoba). 
U srednjevjekovnoj i novovjekovnoj budvanskoj istoriji nailazimo na čitav spektar artefakata, pisanih spomenika i istorijskih dokumenata, koji svjedoče o kontinuitetu uzgoja vinove loze i proizvodnje vina u ovom dijelu Crnogorskog primorja. Na pronađenom kapitelu iz monumentalne trobrodne ranohrišćanske bazilike (V-VI v.n.e) u staroj Budvi srećemo stilizovani prikaz grozdova vinove loze. Nakon propasti Rimskog carstva, tokom prve polovine VI vijeka, Budva potpada pod vlast Vizantije. Početkom VII vijeka slovenska plemena otpočinju svoje trajno naseljavanje na Balkanskom poluostrvu, potiskujući starosjedioce. Kao zemljoradnici, oni od romanskog življa i Ilira preuzimaju uzgajanje vinove loze i nastavljaju proizvodnju vina i u srednjem vijeku, posebno u okruženju manastira. U paštrovskom istorijskom kolektivnom  sjećanju ostale su upamćene brojne legende o vinu. Statut grada Budve iz XV vijeka, pored Kotorskog, predstavlja jedan od najznačajnijih srednjovjekovnih pravno-istorijskih dokumenata sa područja današnje Crne Gore. Originalni tekst Budvanskog statuta, najvjerovatnije napisan na latinskom jeziku, nije sačuvan, ali postoji šest prepisa njegovog talijanskog prevoda, od kojih se dva čuvaju u Biblioteci crkve Sv. Marka u Veneciji, a po jedan primjerak se nalazi u hrvatskim gradovima: Zagrebu, Zadru, Splitu i Cavtatu. U Statutu se, između ostalog, na normativno pragmatičan način, uređuje gajenje vinove loze, prerada grožđa i trgovina vinom. Sadrži 295 poglavlja, od kojih njih 20 tretira ondašnju aktuelnu pravnu problematiku u vezi budvanskih vinograda, grožđa i vina. Poglavlje 261 posvećeno je isključivo kratošijskim vinogradima. Ovo je, u pisanim izvorima, najstariji pomen sorte Kratošija, za koju je DNK analizom utvrđeno da je, uz Crljenak kaštelanski (Hrvatska) i Primitivo (Italija), identična s američkom sortom Zinfandel. U istorijskim izvorima iz druge polovine XV vijeka ostalo je zapisano da su kratošijski vinogradi tada bili najrasprostranjeniji u budvanskom vinogorju. 
Iz Budvanskih anala pisca i kanonika Antuna Kojovića, saznajemo da je vinogradarstvo u Budvanskom polju i okolini, početkom XIX vijeka bilo veoma razvijeno, da je krajem 1807. godine „vino koštalo četiri cekina* po barelu“ (Cekin je jedan od naziva za mletački zlatni novac, koji je težio 3,56 grama). Vinova loza je ovdje, u XVIII, XIX i u prvoj polovini XX vijeka, predstavljala ubjedljivo najzastupljeniju voćnu kulturu, čak su krčeni maslinjaci da bi se umjesto njih sadili vinogradi. 
Zbog konfiguracije terena, povoljnih klimatskih uslova, visoke osunčanosti predjela  i odgovarajućeg sastava zemljišta, grožđe je ovdje uvijek kvalitetno sazrijavalo, što je omogućavalo dobijanje vina vrhunskog kvaliteta, koje se kupovalo i koristilo kao lijek. Međutim, zaključno sa šezdesetim godinama XX vijeka filoksera je gotovo uništila vinograde. Istovremeno, turizam se snažno razvijao i vinogradari su postajali turistički radnici. Tako da, u drugoj polovini prošlog vijeka, zbog filoksere i turizma, vinogradarstvo je u ovoj regiji veoma nazadovalo. Prema podacima akademika Marka Ulićevića, budvanski vinogradi zauzimali su 41ha 1958. godine, a šest godina kasnije svega 28ha sa oko 166000 čokota.  
Sve u svemu, vinogradarstvo je u proteklim vjekovima bilo jedno od glavnih poljoprivrednih djelatnosti naših predaka. Da bi ostalo što više zemlje za ostale kulture, vinova loza se sadila po krajevima parcela, iza međa koje su se kaskadno podizale radi stvaranja obradivih terasastih baština. Ove terase predstavljale su ujedno i zaštitu od erozivnih procesa. Na svakoj terasi, iza suvomeđe, nalazio se red loza. Od crnih sorti vinove loze u budvanskom kraju najrasprostranjenija je bila Kratošija, zatim Vranac, a prilično je bila raširena i Lisica, stara sorta roza boje. Od bijelih sorti posebno je bila zastupljena Mekuša, potom Japudžak i Razaklija bijela. Grožđe se na tradicionalni način gnječilo nogama u drvenim badnjevima. Nakon završenog vrenja, vino se prelivalo u drvene bačve, a potom iz bačve u staklene demižane. Kako je, prilikom svojih putovanja kroz Crnu Goru, zapisao S. Kaper, vino se transportovalo u mješinama od ovčje kože, sa četiri noge koje su služile kao hvataljke.
Danas, vinogradari njeguju tradiciju dominantnim uzgojem autohtonih crnogorskih vinskih sorti i proizvode vina visokog kvaliteta, koristeći pedo-klimatske i orografske blagodeti terroara uz primjenu savremenih ampelotehničkih mjera i enoloških postupaka. Kvalitet njihovih vina nagrađen je na brojnim međunarodnim sajmovima i takmičenjima.
Uzročno-posljedična povezanost: Klima
Na klimu ovog subregiona, neprikosnoven je uticaj Jadranskog mora. S obzirom da se Budvansko – barski subregion nalazi u priobalnom dijelu, Jadransko more ima određeni uticaj na ublažavanje visoke temperature tokom toplih ljetnjih mjeseci, povećenje difuzne svjetlosti na strmim terenima uz obalu, kao i povećanje relativne vlažnosti vazduha. Ovo područje ima blage zime i tipičnu mediteransku floru. Jadransko more utiče i na smanjenje mraznih dana tokom zimskih mjeseci i na povećanje prosječne srednje dnevne temperature tokom jesenjih mjeseci. Na taj način vodena površina Jadrana utiče na produženje vegetacionog perioda vinove loze u ovom vinogradarskom području. Uticaj Jadranskog mora se ogleda i kroz prisustvo vjetrova, kao što je Jugo (Široko) koji tokom ljetnjih mjeseci umanjuje posledice suše povećavajući vlažnost vazduha, ali tokom jeseni iz pravca mora donosi veliku količinu padavina. Upravo zbog toga, grožđe ovdje dozrijeva punom snagom, što se osjeća u robustnom, rubin crvenom i lepršavom vinu u kojem se refklektuje miris mediteranske vegetacije – citrusa, lovora i čempresa.
Po osnovu klasifikacije Geovinogradarskog MCC sistema, prostorno posmatrajući ukupnu površinu ovog subregiona, on pripada pretežno klimatskoj klasi: HI+1; CI-1; DI-1 (umjereno topla klasa klime sa umjerenim noćima / worm nights i poluvlažnom klimom). Ovoj vinogradarskoj klasi klime pripada vinogradarsko područje Urugvaja Las Bruxas. Pojedini lokaliteti u ovom subregionu imaju viši Heliotermički indeks (HI+2 / topla klima) sa toplijim noćima i nešto manje humidnom klimom tokom  vegetacionog perioda, pa su sličniji vinogradarskim područjima južnog Brazila: Campanha Meridional (Bagé) i Campanha Setentrional (Quaraí) iako je Huglinov indeks nešto viši u tim mjestima južnog Brazila. Visočiji djelovi ovog vinogradarskog područja imaju sličnu srednju vegetacionu temperaturu kao primorski dio Kalifornije (SAD), Južna Afrika, Sjeverna Kalifornija (SAD), Porto i Vihno Verde (Portugal), Côtes du Rhône (Francuska),  Barolo i Chianti (Italija) i dr, a priobalni i niži djelovi imaju sličnu srednju vegetacionu temperature kao Barossa Valley (Australija), J.Portugal, J.Kalifornija (SAD) i dr.
U priobalnom dijelu ovog subregiona srednja godišnja temperatura vazduha je u intervalu od 16ºC do 18ºC, a u pojedinim brdskim djelovima u Mainima, Paštrovićima i Grdovićima je u intervalu od 12ºC do 14ºC. Srеdnjа tеmpеrаturа vаzduhа Budvansko – barskog subregiona je najniža u јаnuаru (9,2ºC u Baru i 9,4ºC u Budvi), а nајvišа tоkоm avgusta (24,9ºC u Baru i 25,6ºC u Budvi). Srеdnjа mjеsеčnа tеmpеrаturа u tоku sеptеmbrа, kаdа vеćinа sоrti ulаzi u fеnоlоšku fаzu šаrkа ili grоžđе zri, je 21,7ºC (Bar) i 21,9ºC (Budva)i, što je povoljno za sazrijevanje grožđa.
U Budvansko – barskom subregionu preovlađuje mediteranski režim padavina, s neravnomjernnim rasporedom padavina tokom godine, gdje su veće količine padavina tokom hladnijih mjeseci. Srеdnjа mjеsеčnа sumа pаdаvinа subregiona је nајmаnjа tоkоm jula (30 mm u Baru i 36,6mm u Budvi), a naјvеćа u Budvi krajem jeseni u novembru (197,2mm) i u Baru početkom zime u decembru (174,8 mm). Najveći dio ovoga subregiona ima srednju vegetacionu sumu padavina u intervalu od 600 mm do 800 mm. Srednja relativna vlažnost vazduha u okviru Budvansko - barskog subregiona je u granicama optimuma, u intervalu od 60%-80%. Iako je nešto viša tokom fenološke faze cvjetanja, vlažnost vazduha je povoljna tokom perioda porasta i sazrijevanja grozdova. Srednja relativna vlažnost vazduha u toku vegetacionog perioda je 68% i u Baru i Budvi.
Ovo vinogradarsko područje ima dovoljno sunčeve svjetlosti koja je neophodna lišću vinove loze za obavljanje fotosinteze. Postoje svjetlosni uslovi za normalan rast vinove loze, cvjetanje, oplodnju i sazrijevanje grožđa odgovarajućeg kvaliteta, kao i za postizanje odlične rodnosti okaca.
Krečnjačka podloga koja zadržava vlagu obezbjeđuje stabilnu rezervu vlage tokom vrelih ljetnjih mjeseci. Grožđe dostiže optimalnu fiziološku zrelost bez zastoja u sazrijevanju. Dobijena vina su robusna, ali odlikuju se uravnoteženim fenolnim profilom, uz karakteristične note mediteranske makije i tamne šljive. 
Uzročno-posljedična povezanost: Geologija i zemljište
U Budvansko-barskom subregionu gotovo 85 % površine čine smeđa zemljišta — kambisoli i terra rossa (crvenice) u južnom priobalnom dijelu. Na veoma malim površinama na većim nadmorskim visinama zastupljene su rendzine, dok se u pojedinim priobalnim područjima nalaze manje naslage morskog pijeska (aerosoli). Pedološka analiza pokazuje da se na dubini od 80–130 cm nalazi tekstura teške gline, sa masivnom strukturom, bez karbonata, koja sadrži konkrecije obogaćene seskvioksidima i manganom, što doprinosi izraženom mineralnom karakteru vina iz ovog subregiona.
Flišna zemljišta pružaju bolju ravnotežu između zadržavanja vode i mineralne drenaže u odnosu na čisti krš. Poslijepodnevna zasjena sprečava razgradnju kiselina. Vina su izrazito elegantna, meke teksture, sa izraženijim primarnim voćnim aromama i nižim sadržajem alkohola u odnosu na vina iz kontinentalnih područja.
Uzročno-posljedična povezanost: Antropogeni faktor
Prirodne karakteristike Budvansko - barskog subregiona (klimatske, pedološko-geološke i orografske), pojačane ljudskim djelovanjem, poštovanjem tradicije u spravljanju i čuvanju vina, jedinstveni su u Evropi i time ključni za preciznu definiciju područja, tj. za zaštitu porijekla specifičnog, autentičnog kvaliteta proizvoda iz ovog područja. 
Budvansko - barski subregion nalazi se u priobalnom dijelu Jadranskog mora, koje ima presudni uticaj kako na pedo-klimatske karakteristike, tako i na prirodnu floru, način života, navike i ekonomske aktivnosti stanovnika ovog područja. Turizam i poljoprivreda osnovne su djelatnosti, a najfinija karika između njih je proizvodnja vina. Brižno njeguju ambijetalne mediteranske specifičnosti i poštuju viševjekovnu tradiciju proizvodnje vina. Prirodna populacija čempresa, primorskog bora, lovora, ruzmarina, žukve, zove, pelima, kao i uzgajani citrusi, masline i nar utiču na aromatski kompleks i buke njihovih vina. Vinogradi, koji svoj vijek provode između dva plavetnila, u izobilju sunca i svježine s mora, uz produženje difuzne svjetlosti zbog refleksije s površine mora i koji se hrane na zemljištu čija geološka podloga snažno utiče na mineralnost vina, sigurno da su predmet posebne pažnje stanovnika ovog subregiona, koji s ponosom njeguju bogato vinsko nasljeđe i tradiciju i više nego dovoljan razlog da se normativno zaštiti oznaka porijekla vina - Budvansko – barski subregion. U proizvodnji vina nastoji se da se postojeće specifičnosti i autentičnost podneblja što vjernije pretoče i očuvaju u vinu.
Fitotehničke mjere (osnovna rezidba u periodu zimskog mirovanja vinove loze i dopunska rezidba u vegetacionom periodu, vezivanje stabla i lastara, folijarno prihranjivanje i zaštita od bolesti i štetočina) u Budvansko – barskom subregionu obavljaju se u skladu s godišnjim dobima i uslovima sredine, načinom gajenja i zahtjevima uzgajanih sorti. Budući da su vinogradarske parcele male površine, prosječne površine oko 0.25ha, a u cilju očuvanja kvaliteta grožđa namijenjenog proizvodnji vina sa oznakom porijekla, sve agrotehničke i ampelotehničke mjere obavljaju se blagovremeno, ručno i uz maksimalno poštovanje principa očuvanja životne sredine.
Najveći randman grožđa namijenjenog proizvodnji bijelih/roze vina je 60%, a grožđa namijenjenog proizvodnji crvenih vina je 70%. Svе fаzе prоizvоdnjе vinа, uključujući i punjеnjе u оriginаlnоm pаkоvаnju, оbаvlјајu se u grаnicаmа subregiona ili eventualno u njegovoj neposrednoj blizini, na malim udaljenostima između vinograda i vinarija, što omogućava očuvanje kvaliteta i karakteristika vina i оbеzbeđivanje slеdlјivоsti i еfikаsnоsti kоntrоlе proizvodnje vina sa oznakom porijekla. 
Faze proizvodnje vina sa oznakom porijekla u okviru Budvansko - barskog subregiona (berba i transport grožđa, muljanje grožđa, sulfitacija, presovanje odnosno cijeđenje, dodavanje kvasaca i enoloških sredstava, bistrenje šire, alkoholna fermentacija uz kontrolisanje i regulaciju temperature, maceracija kod obojenih vina, pretakanje, odležavanje vina, bistrenje i stabilizacija vina, filtriranje, punjenje vina u staklenu ambalažu i dr, odnosno primjena svih enoloških postupaka, enoloških sredstava, kao i upotreba opreme i sudova u proizvodnji) obezbjeđuju očubanje kvaliteta, postojanost okusa vina i postizanje karakterističnih parametara kvaliteta vina iz Budvansko – barskog subregiona. 
Proizvodnja je usmjerena na vrhunske, butik-serije vina, uz primjenu savremene tehnologije vinifikacije bijelih vina sa kontrolisanom temperaturom, čime se čuvaju njihova osjetljiva i karakteristična aromatska svojstva. 


	Veća ili manja geografska cjelina (neobavezno)
	Nazivi sljedećih užih geografskih područja mogu se navoditi na etiketi: katastarske opštine iz administrativne opštine Budva: Bečići, Brajići, Buljarica, Kruševica, Kuljače, Maini, Petrovac, Pobori, Prijevor, Reževići, Sveti Stefan, Tudorovići i Višnjevo; kso i katastarske opštine iz administrativne opštine Bar: Bartula, Dabezići, Dobra Voda, Kunje, Mala Gorana, Mišići, Novi Bar, Pečurice, Pelinkovići, Polje, Stari Bar, Šušanj, Sutomore, Tomba, Tuđemili, Turčini, Velja Gorana, Velje Selo, Zaljevo, Zankovići i Zupci.

	Dodatni objektivni zahtjevi i uslovi Udruženja, koje će koristiti zaštićenu oznaku (neobavezno)
	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15 % vol.
Ograničenja u pogledu stavljanja vina u promet
[bookmark: _GoBack]Vino sa zaštićenom oznakom porijekla, proizvedeno primjenom postupka „odležano u drvenom buretu“, „barik“ ili „barrique“, može se staviti u promet najranije 01. aprila druge godine nakon godine berbe.

